ગામમાં જવાનું મુખ્ય કારણ તો બ્રેડ મેળવવાનું હતું. બ્રિનલિટ્ઝના કમાન્ડો દળના સભ્ય હોવાને કારણે ફિજનબમની પાસે પિસ્તોલ અને રાઇફલ જેવા હથિયારો હતા. બેકરીના માલિકે તેમને બ્રેડ ન હોવાનું કહ્યું ત્યારે તેમનામાંના એકે કહ્યું, “એને રાઇફલથી ડરાવ.” બેકરીનો માલિક પણ માણસ આખરે તો જર્મન વંશનો જ હતો, અને સૈદ્ધાંતિક રીતે તો એ પણ કેદીઓની આ દૂર્દશાનો સમર્થક હતો. ફિજનબમે પોતાની રાઇફલ તેની સામે તાકી. છુપાવી રાખેલો લોટ શોધવા માટે તેઓ દુકાનમાં થઈને તેઓ પાછળ આવેલા ઘરની અંદર દુકાનદારને લઈ ગયો. અંદરના કમરામાં જઈને તેમણે જોયું તો દુકાનદારની પત્ની અને બે પુત્રીઓ આઘાતના માર્યાં એકમેક સાથે લપાઈને બેઠાં હતાં! પોતાની સામેનું આ દૃશ્ય, કેદીઓને ક્રેકોવમાં થયેલી લશ્કરી કાર્યવાહી જેવું જ લાગ્યું! તેમના મોં પર શરમની કાલીમા ફરી વળી! અને પોતે જાણે દુકાનદારના કુટુંબને મળવા આવ્યા હોય એમ સ્ત્રી તરફ મોં હલાવીને તેઓ કંઈ જ લીધા વગર દુકાનની બહાર ચાલ્યા ગયા!